钦定古今图书集成/明伦汇编/官常典/第553卷 > 刘道产
## 钦定古今图书集成/明伦汇编/官常典/第553卷 > 刘道产

按《宋书》本传，“道产，彭城吕人，太尉咨议参军简之子
也。简之事在《弟子康祖传》。道产初为辅国参军，无锡
令，在县有能名。高祖版为中军行参军，又为道怜骠
骑参军，袭父爵晋安县五等侯。广州群盗因刺史谢
道欣死，为寇攻没州城。道怜加道产振武将军，南讨。
会始兴谦之已平广州，道产未至而反。元年，除宁远”
将军、巴西梓潼二郡太守。郡人黄公生、任肃之、张石
之等并护纵馀烬，与姻亲侯揽、罗奥等招引白水氐，
规欲为乱。道产诛公生等二十一家，宥其馀党。还为
彭城王义康骠骑中兵参军。元嘉三年，督梁、南秦二
州诸军事、宁远将军、西戎校尉、梁南秦二州刺史。在
州有《惠化》，关中流民前后出汉川，归之者甚多。六年，
道产表置陇西、宋康二郡以领之。七年，征为后军将
军。明年，迁竟陵王义宣左将军咨议参军，仍为持节、
督雝梁、南秦三州、荆州之南阳竟陵顺阳襄阳新野、
随六郡诸军事、宁远将军、宁蛮校尉、雝州刺史、襄阳
太守。善于临民，在雝部政绩尤著。蛮夷前后叛戾不
受化者，并皆顺服，悉出缘沔为居。百姓乐业，民户丰
赡，由此有《襄阳乐歌》，自道产始也。十三年，进号辅国
将军。十九年卒，追赠征卤将军，谥曰襄侯。道产惠泽，
被于西土，及丧还，诸蛮皆备衰绖，号哭追送，至于沔
口。荆州刺史衡阳王义季启太祖曰：“故辅国将军刘
道产患背痈，疾遂不救。道产自镇汉南，境接凶寇，政
绩既著，威怀兼举，年时犹可，方宣其用。奄至殒没，伤
怨特深。伏惟圣怀，愍惜兼至。”长子延孙别有传。